Diari Oficial de la Generalitat Valenciana


Sumari del DOGV 9952, del 07-10-2024 (2024/10025)

RESOLUCIÓ de 26 de setembre de 2024, per la qual s’establix la quantitat inicial de percepció en l’exercici 2024 de les beques sotmeses a l’àmbit d’aplicació del Decret 132/2009, de 4 de setembre, del Consell.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9952

Data del DOGV
:   07-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10580

CVE
:   OSSG-H-4802-71251

Data del document
:   26-09-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

 Descriptors 

:   * pràctiques de formació
    * procediment administratiu
    * assignació per estudis

Vist el que disposa l’article 17 del Decret 132/2009, de 4 de setembre, del Consell, pel qual es regula la concessió de beques (DOGV 6097, 08.09.2009), quant a la fixació de la quantia d’estes beques, així com el seu increment anual aplicant el mateix increment global previst per al gasto del sector públic valencià, en la Llei de pressupostos de la Generalitat de cada any.

Vist que per Resolució de 16 de gener de 2023, de la Conselleria d’Hisenda i Model Econòmic (DOGV 9520, 26.01.2023) es va establir en 1.165,08 euros la quantitat mensual de percepció per a l’exercici 2023 de les beques sotmeses a l’àmbit aplicable del Decret 132/2009 del Consell.

Com a resultat de l’increment previst en l’Acord de 3 de novembre de 2023, del Consell, pel qual s’acorda l’aplicació d’un increment salarial addicional en les retribucions del personal al servici del sector públic de la Generalitat, amb efectes retroactius de l’1 de gener de 2023 i s’actualitzen les taules retributives (DOGV 9724, 14.11.2023), l’import de la mensualitat s’ha d’incrementar en 5,60 euros. Este increment del 0,5 per cent s’aplica sobre les retribucions vigents a 31 de desembre de 2022.

Vist l’increment retributiu del 2 per cent establit en el Decret llei 8/2024, de 2 d’agost, del Consell, de modificació de la Llei 8/2023, de 27 de desembre, de pressupostos de la Generalitat per a l’exercici 2024 (DOGV 9910, 07.08.24), l’article únic del qual modifica l’article 28 de la Llei de la Generalitat de pressupostos per a este exercici, el qual en la redacció vigent establix que l’any 2024 les retribucions del personal experimentaran un increment global del 2 per cent respecte de les vigents a 31 de desembre de 2023; i vist, així mateix, l’informe favorable de la Direcció General de Pressupostos,

RESOLC

Establir en 1.194,09 euros la quantitat inicial de percepció per a l’exercici 2024 de les beques sotmeses a l’àmbit aplicable del Decret 132/2009, de 4 de setembre, del Consell, pel qual es regula la concessió de beques. Esta quantitat inicial de 1.194,09 euros haurà de ser incrementada, si és el cas, amb l’increment addicional previst en l’article 28.2 de la Llei 8/2023, de 27 de desembre, de pressupostos de la Generalitat per a l’exercici 2024, en la redacció donada pel Decret llei 8/2024, de 2 d’agost, del Consell, de modificació de la Llei 8/2023, de la Generalitat.

  

València, 26 de setembre de 2024

Ruth María Merino Peña

Consellera d'Hisenda, Economia i Administració Pública